**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 20.03.2018 г., ПРОТОКОЛ № 4**

 **ПО ТОЧКА ШЕСТА**

**Предложение относно създаване на детска кухня към Детска градина „Калина“ гр. Трявна и допълване на НОАМТЦУ на територията на община Трявна.**

 **Вносител: Кметът на общината**

**Р Е Ш Е Н И Е № 26**

На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с чл. 1, ал. 2 от Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях, издадена от Министерство на здравеопазването, и чл. 43, ал. 1 от Постановление № 332 от 22.12.2017 г. за изпълнение на Държавния бюджет на РБ за 2018 г., Общински съвет – Трявна

**Р Е Ш И:**

1. Създава Детска кухня към Детска градина „Калина“ гр. Трявна, ул. „Възрожденска“ № 14, с капацитет до 300 порции дневно.

2. Допълва Раздел III към Глава втора “Местни такси“ от Наредба за определяне и администриране на местните такси и цени на услуги на територията на община Трявна, който придобива следното ново съдържание:

„Раздел III

Такси за детски ясли, детски градини, детски кухни, домове за социални грижи и други общински социални услуги“.

3. Създава нов чл. 22б в Наредба за определяне и администриране на местните такси и цени на услуги на територията на община Трявна, който има следното съдържание:

„чл. 22б За ползване на храна от детска кухня се заплаща такса в размер на 2.00 /два/ лева на храноден. Правилата за ползване на детската кухня се уреждат в Правилник издаден от Директора на Детска градина „Калина“ гр. Трявна и утвърден от Кмета на Община Трявна. Събраните такси за ползване на детската кухня се внасят от Директора на Детска градина „Калина“ гр. Трявна в общинския бюджет.“.

4. Възлага на кмета на община Трявна да кандидатства пред Министерство на здравеопазването за осигуряване на средствата за услугата по стандарт като делегирана държавна дейност в срок до 30.06.2018 г.

 Прието с 13 гласа „за“, 0 „против“, 1 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**